న్యూఢిల్లీ, ఆగస్టు 11: ఉద్యోగులకు శుభవార్త. వారు ఉద్యోగం మారినా, భవిష్యనిధి (పీఎఫ్) ఖాతా నంబరు అలాగే కొనసాగనుంది. దీని వల్ల ఉద్యోగి  సంస్థ మారినా, కొత్తగా మళ్లీ పీఎఫ్ ఖాతాను ప్రారంభించాల్సిన అవసరం ఉండదు. వచ్చే నెల నుంచి ఈ విధానం అమలులోకి రానుందని చీఫ్ ప్రావిడెంట్ ఫండ్ కమిషనర్ వీపీ జాయ్ వెల్లడించారు. పీఎఫ్ ఖాతాలు శాశ్వతంగా కొనసాగేలా విధానాన్ని అమలు చేయనున్నామన్నారు. ఉద్యోగులు మధ్యలో తమ ఖాతాలు రద్దు చేసుకోవడం సరికాదని, అందుకే శాశ్వత నంబరు విధానాన్ని అమలు చేస్తున్నామని జాయ్ చెప్పారు. పీఎఫ్ ఖాతాకు ఆధార్ తప్పనిసరి చేస్తున్నట్లు తెలిపారు. ఉద్యోగి సంస్థ మారితే, మూడు రోజుల్లో అతడి ఖాతా కొత్త సంస్థకు బదిలీ అయ్యేలా చర్యలు చేపడుతున్నామన్నారు.
newdhilly, aagastu 11: udyogulaku subhavaarta. vaaru udyogam marina, bhavishyanidhi (pf) khata nambaru alaage konasaaganundi. deeni valla udyogi  samstha marina, kottagaa malli pf khaataanu praarambhinchaalsina avasaram undadu. vache nela nunchi ee vidhaanam amaluloki raanundani cheef pravident fund commisioner vp jaay velladinchaaru. pf khaataalu saasvatamgaa konasagela vidhaanaanni amalu cheyanunnamannaru. udyogulu madhyalo tama khaataalu raddu chesukovadam sarikaadani, anduke saashwata nambaru vidhaanaanni amalu chestunnamani jaay cheppaaru. pf khataku adhar tappanisari chestunnatlu telipaaru. udyogi samstha maarithe, moodu rojullo atadi khata kotta samsthaku badili ayyela charyalu chepadutunnamannaru.